  Виталий Пронин Туннэ, 15-тӥ июне, Удмуртиын куноя дано фигуристка, Олимпийской шудонъёслэн призёрзы Ирина Слуцкая. Со асьме доры лыктӥз «Улыны, диабетэз вормыса!» акция улсын. Я. Семёнов но И. Слуцкая огкыл гожтӥзыИ. Слуцкая Мугорез кыдатон культурая добровольной огазеяськонлэн президиумезлэн кивалтӥсез луэ. Тодмо спортсмен калыкез таза улонэн эшъяськытыса, висёнъёсты вормон понна сюлмаське. Ассэ но И. Слуцкаяез секыт висеменыз сэрен, врачъёс спортэн вырыны уг лэзё вал, но со яратоно ужзэ ӧз кушты - спортын бадӟым кизили луиз, трос вормонъёс утӥз. Туннэ Ирина Слуцкая диабетэн нюръяськон, калыкез таза улыны дышетон пумысен паськыт кенеш ортчытӥз. Отчы пыриськизы Удмуртиысь Тазалыкез утёнъя министерствоысь ужасьёс, больницаосын кивалтӥсьёс. Та висёнэн Удмуриын ог 45 сюрс адями курадӟе. Арлы быдэ 3 сюрс 500 пала выль висисьёс шараясько. Мугорез кыдатон культурая добровольной огазеяськон но Удмурт Правительство валче ужан пумысен огкыл гожтӥзы. Со улсын асьме дорын диабетэз алонъя школаос ужаны кутскозы. Кызьы пусйиз Удмурт Правительстволэн кивалтӥсез Ярослав Семёнов, табере быгатомы шаерамы висёнэн нюръяськон понна быдэс кунысь специалистъёсты кыскыны, соос асьме адямиосты диабетэн висись муртъёсын ужаны дышетозы. Озьы ик И. Слуцкая Киров нимо паркын вань мылкыд карисьёслы скандинав амалэн ветлонъя мастер-класс ортчытӥз. Угось та амал висёнэз алыны тужгес огшорыез но ваньмызлы тупась луэ. Со сяна, дано спортсмен фигурной катаниен вырись пиналъёсын пумиськылӥз, соос понна мастер-класс ортчытӥз. Коньки вылэ султӥзы диабетэн висись нылпиос но, соос И. Слуцкаялэн индылэмез улсын йӧ вылтӥ нискылазы. Ангелина Снигирёва И. Слуцкая пумиськылӥз фигурной катаниен вырись но диабетэн висись нылпиосын  